ddrg/super_eurlex huggingface dataset:
Euroopa Liidu Teataja L 184 , 08/07/1983 Lk 0015 - 0015

Hispaaniakeelne eriväljaanne: Peatükk 03 Köide 28 Lk 0105

Portugalikeelne eriväljaanne Peatükk 03 Köide 28 Lk 0105

Soomekeelne eriväljaanne: Peatükk 3 Köide 16 Lk 0141

Rootsikeelne eriväljaanne: Peatükk 3 Köide 16 Lk 0141



Komisjoni määrus (EMÜ) nr 1857/83, 7. juuli 1983, millega muudetakse seitsmeteistkümnendat korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1600/83, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 1400/83, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisa muudetakse järgmiselt. Väljastavate asutuste nimekirja tuleks lisada järgmised asutused importiva riigi tähestikulises järjekorras: Importiv riik | Väljaandev asutus | Tuneesia | Centrale laitière Tunisie Lait SA, 4040 Sidi Bou Ali | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. juuli 1983 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 163, 22.6.1983, lk 56. [3] EÜT L 272, 26.9.1981, lk 25. [4] EÜT L 143, 2.6.1983, lk 12. --------------------------------------------------
KOMISJONI MÄÄRUS (EMÜ) nr 2041/83,

22. juuli 1983,

millega muudetakse kuuendat korda määrust (EMÜ) nr 2960/77 sekkumisametite valduses oleva oliiviõli müügi üksikasjalike eeskirjade kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 1413/82,2 eriti selle artikli 12 lõiget 4,

ning arvestades, et:

komisjoni määruse (EMÜ) nr 2960/773 (viimati muudetud määrusega (EMÜ) nr 1852/824) artikli 13 lõikes 1 sätestatakse, et sõltuvalt vastuvõetud kogusest tuleb sekkumisametite valduses oleva oliiviõli müügi korral õli üle võtta 40 või 60 päeva jooksul pärast pakkumise tulemuste teatamist;

kogemused on näidanud, et üle 3 000 tonniste koguste puhul on ettevõtjatel tõsiseid raskusi tähtaegadest kinnipidamisel, eriti juhul, kui õli on jaotatud mitme sekkumiskeskuse vahel; sellisel juhul tuleks õli ülevõtmise tähtaega teatavatel tingimustel pikendada, et võimaldada sekkumismüüki nõuetekohaselt läbi viia;

käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2960/77 artikli 13 lõige 1 asendatakse järgmisega:

"1. Ostja võtab üle kogu partii, mille kohta on sõlmitud leping. Ülevõtmine võib alata kohe, kui artikli 12 lõikes 1 osutatud esialgne summa on makstud, ja ekspordiks müümise puhul, kui artikli 12 lõikes 3 osutatud tagatis on esitatud.

Ülevõtmine lõpetatakse hiljemalt 40. päeval pärast artiklis 10 osutatud teabe kättesaamist.

Kui asjaomase isikuga on sõlmitud leping koguse kohta:

mis on suurem kui 1 000 tonni, kuid mitte suurem kui 3 000 tonni, lõpetatakse ülevõtmine hiljemalt 60. päeval pärast teabe kättesaamist,

mis on suurem kui 3 000 tonni, lõpetatakse ülevõtmine hiljemalt 90. päeval pärast teabe kättesaamist, tingimusel et vähemalt 3 000 tonni võetakse üle hiljemalt 60 päeva pärast teabe kättesaamist."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. juuli 1983

Komisjoni nimel

komisjoni liige

Poul DALSAGER

1 EÜT 172, 30.9.1966, lk 3025/66.

2 EÜT L 162, 12.6.1982, lk 6.

3 EÜT L 348, 30.12.1977, lk 46.

4 EÜT L 203, 10.7.1982, lk 17.
Euroopa Liidu Teataja L 220 , 11/08/1983 Lk 0013 - 0014

Soomekeelne eriväljaanne: Peatükk 2 Köide 3 Lk 0204

Hispaaniakeelne eriväljaanne: Peatükk 02 Köide 10 Lk 0048

Rootsikeelne eriväljaanne: Peatükk 2 Köide 3 Lk 0204

Portugalikeelne eriväljaanne Peatükk 02 Köide 10 Lk 0048



Komisjoni määrus (EMÜ) nr 2288/83, 29. juuli 1983, millega kehtestatakse nõukogu määruse (EMÜ) nr 918/83, millega kehtestatakse ühenduse tollimaksuvabastuse süsteem, artikli 60 lõike 1 punktis b sätestatud bioloogiliste ja keemiliste ainete loetelu EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu määrust (EMÜ) nr 918/83, millega kehtestatakse ühenduse tollimaksuvabastuse süsteem, [1] eriti selle artiklit 143, ning arvestades, et: määruse (EMÜ) nr 918/83 artikli 60 lõike 1 punktis b ja lõikes 2 sätestatakse, et imporditollimaksuvabalt võib importida bioloogilisi ja keemilisi aineid, mida impordib üksnes mittekaubanduslikul eesmärgil peamiselt haridusega või teadusuuringutega tegelev avalik või avalikes huvides tegutsev asutus või selle osakond või selleks ametlikult loa saanud eraasutus; imporditollimaksuvabalt võib importida siiski üksnes neid bioloogilisi ja keemilisi aineid, millega samaväärseid ühenduse tolliterritooriumil ei toodeta ja mis sisalduvad eespool nimetatud määruse artikli 143 lõigetes 2 ja 3 sätestatud korras koostatud loetelus; liikmesriikidelt saadud teabe kohaselt ei toodeta ühenduse tolliterritooriumil käesoleva määruse lisas loetletud bioloogiliste ja keemiliste ainetega samaväärseid aineid; käesolevas määruses sätestatud meetmed on kooskõlas tollimaksuvabastuse komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Nende bioloogiliste ja keemiliste ainete loetelu, mida määruse (EMÜ) nr 918/83 artikli 60 lõike 1 punkti b alusel võib importida imporditollimaksuvabalt, on sätestatud käesoleva määruse lisas. Artikkel 2 Käesolev määrus jõustub 1. juulil 1984. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. juuli 1983 Komisjoni nimel komisjoni liige Karl-Heinz Narjes [1] EÜT L 105, 23.4.1983, lk 1. -------------------------------------------------- LISA Viitenumber | Ühise tollitariifistiku rubriigi number | Nimetus | 20273 | 29.01 A | 3-metüülpent-1-een | 20274 | 29.01 A | 4-metüülpent-1-een | 20275 | 29.01 A | 2-metüülpent-2-een | 20276 | 29.01 A | 3-metüülpent-2-een | 20277 | 29.01 A | 4-metüülpent-2-een | 21154 | 29.01 A | okt-2-een | 25634 | 29.01 C II | p-menta-1(7), 2-dieen (β-fellandreen) | 14364 | 29.24 B | dekametooniumbromiid (INN) | 20641 | 29.27 | 1-naftonitriil | 20642 | 29.27 | 2-naftonitriil | 14769 | 29.02 C | 4,4'-dibromobifenüül | 17305 | 29.03 A | etüülmetaansulfonaat | 22830 | 29.38 B I | retinüülatsetaat | 18892 | 29.05 A III | müoinositool (mesoinositool) | 21887 | 35.07 | fosfoglükomutaas | 19057 | 35.07 | laktaatdehüdrogenaas | 20193 | 29.10 B | meüül-α-D-mannosiid | --------------------------------------------------
Euroopa Liidu Teataja L 283 , 15/10/1983 Lk 0013 - 0013

Soomekeelne eriväljaanne: Peatükk 2 Köide 4 Lk 0006

Hispaaniakeelne eriväljaanne: Peatükk 02 Köide 10 Lk 0067

Rootsikeelne eriväljaanne: Peatükk 2 Köide 4 Lk 0006

Portugalikeelne eriväljaanne Peatükk 02 Köide 10 Lk 0067



Komisjoni määrus (EMÜ) nr 2882/83, 13. oktoober 1983, kaupade klassifitseerimise kohta ühise tollitariifistiku rubriigi 97.04 alamrubriiki C EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud Kreeka ühinemisaktiga, eriti selle artiklit 3, ning arvestades, et: tuleb vastu võtta sätted, et tagada ühise tollitariifistiku nomenklatuuri ühtne kohaldamine vedelkristallkuvariga metall- ja plastmasskestast (110 x 73,5 x 8 mm) koosneva elektroonilise mängu, milles on mängu- (mängija punktinäiduga), kella-, häire- ja arvutifunktsiooni jaoks programmeeritud monoliitne integraallülitus, tariifsel klassifitseerimisel; nõukogu määrusele (EMÜ) nr 950/68, [2] viimati muudetud määrusega (EMÜ) nr 604/83, [3] lisatud ühise tollitariifistiku rubriigis 97.03 osutatakse (muu hulgas) mänguasjadele ja rubriigis 97.04 (muu hulgas) seltskonnamänguvahenditele; eespool nimetatud kaupade klassifitseerimisel tuleb neid kahte rubriiki arvesse võtta; nende kaupade konstruktsiooni ja kasutuse tõttu on nad oma põhiolemuselt elektroonilised mängud; need mängud, mille puhul mängija punktinäit kuvatakse ekraanile, on ette nähtud mängijate vaheliseks võistluseks saadud punktide alusel; seetõttu tuleks neid pidada seltskonnamänguvahenditeks ja klassifitseerida ühise tollitariifistiku rubriigi 97.04 alamrubriiki C; käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Vedelkristallkuvariga metall- ja plastmasskestast (110 x 73,5 x 8 mm) koosnev elektrooniline mäng, milles on mängu-(mängija punktinäiduga), kella-, häire- ja arvutifunktsiooni jaoks programmeeritud monoliitne integraallülitus, klassifitseeritakse ühise tollitariifistiku alamrubriiki: 97.04 Täiskasvanute ja laste seltskonna-, laua- ja meelelahutusmänguvahendid (sealhulgas piljardilauad ja lauatennisetarvikud); C. Muud. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. oktoober 1983 Komisjoni nimel komisjoni liige Karl-Heinz Narjes [1] EÜT L 14, 21.1.1969, lk 1. [2] EÜT L 172, 22.7.1968, lk 1. [3] EÜT L 72, 18.3.1983, lk 3. --------------------------------------------------
Euroopa Liidu Teataja L 286 , 19/10/1983 Lk 0013 - 0013

Hispaaniakeelne eriväljaanne: Peatükk 03 Köide 29 Lk 0073

Portugalikeelne eriväljaanne Peatükk 03 Köide 29 Lk 0073

Soomekeelne eriväljaanne: Peatükk 3 Köide 16 Lk 0253

Rootsikeelne eriväljaanne: Peatükk 3 Köide 16 Lk 0253



Komisjoni määrus (EMÜ) nr 2897/83, 18. oktoober 1983, millega muudetakse kaheksateistkümnendat korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1600/83, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 1857/83, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisa muudetakse järgmiselt. Väljastavate asutuste nimekirja tuleks importiva riigi järgi tähestikulises järjekorras lisada järgmine asutus: Importiv riik | Väljastav asutus | Omaani Sultaniriik | Ministère de la Défense Omanaise, BP 113, Muscat | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. oktoober 1983 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 163, 22.6.1983, lk 56. [3] EÜT L 272, 26.9.1981, lk 25. [4] EÜT L 184, 8.7.1983, lk 15. --------------------------------------------------
Euroopa Liidu Teataja L 337 , 02/12/1983 Lk 0001 - 0001

Soomekeelne eriväljaanne: Peatükk 2 Köide 4 Lk 0007

Hispaaniakeelne eriväljaanne: Peatükk 11 Köide 18 Lk 0329

Rootsikeelne eriväljaanne: Peatükk 2 Köide 4 Lk 0007

Portugalikeelne eriväljaanne Peatükk 11 Köide 18 Lk 0329



Nõukogu määrus (EMÜ) nr 3396/83, 14. november 1983, kirjavahetuse teel sõlmitud kokkuleppe kohta, millega muudetakse Euroopa Majandusühenduse ja Šveitsi Konföderatsiooni vahelise lepingu protokollile nr 2 lisatud II tabelit EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: 4. ja 5. veebruaril 1981 leppisid Euroopa Majandusühendus ja Šveitsi Konföderatsioon kirjavahetuse teel kokku kaubandussoodustustes, mis hõlmavad kõnealuste osapoolte vahel 22. juulil 1972 sõlmitud lepingu [1] protokollile nr 2 lisatud II tabelis nimetatud töödeldud põllumajandussaadusi; järelikult on soovitatav kõnealuse tabeli teksti ametlikult muuta; sel eesmärgil peetud kirjavahetuse teel sõlmitud kokkulepe tuleks heaks kiita, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vahelise lepingu protokollile nr 2 lisatud II tabeli muutmist käsitlev kirjavahetuse teel sõlmitud kokkulepe. Kokkuleppe tekst on lisatud käesolevale määrusele. Artikkel 2 Nõukogu eesistuja on volitatud määrama isiku, kellel on õigus kokkuleppele alla kirjutada ja see ühenduse suhtes siduvaks muuta. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. november 1983 Nõukogu nimel eesistuja C. Simitis [1] EÜT L 300, 31.12.1972, lk 189 jaEÜT L 303, 28.10.1978, lk 25. --------------------------------------------------
Euroopa Liidu Teataja L 319 , 17/11/1983 Lk 0025 - 0025

Hispaaniakeelne eriväljaanne: Peatükk 03 Köide 29 Lk 0090

Portugalikeelne eriväljaanne Peatükk 03 Köide 29 Lk 0090

Soomekeelne eriväljaanne: Peatükk 3 Köide 17 Lk 0008

Rootsikeelne eriväljaanne: Peatükk 3 Köide 17 Lk 0008



Komisjoni määrus (EMÜ) nr 3233/83, 15. november 1983, millega muudetakse üheksateistkümnendat korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1600/83, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 2897/83, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisa muudetakse järgmiselt. Väljastavate asutuste nimekirja tuleks importiva riigi järgi tähestikulises järjekorras lisada järgmine asutus: Importiv riik | Väljastav asutus | Poola | Baltona PO box 365 Pulaskie St 6 81963 Gdynia | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. november 1983 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 163, 22.6.1983, lk 56. [3] EÜT L 272, 26.9.1981, lk 25. [4] EÜT L 286, 19.10.1983, lk 13. --------------------------------------------------
Euroopa Liidu Teataja L 336 , 01/12/1983 Lk 0052 - 0052

Hispaaniakeelne eriväljaanne: Peatükk 03 Köide 29 Lk 0129

Portugalikeelne eriväljaanne Peatükk 03 Köide 29 Lk 0129

Soomekeelne eriväljaanne: Peatükk 3 Köide 17 Lk 0013

Rootsikeelne eriväljaanne: Peatükk 3 Köide 17 Lk 0013



Komisjoni määrus (EMÜ) nr 3388/83, 30. november 1983, millega muudetakse kahekümnendat korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1600/83, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 3233/83, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisas esitatud väljaandvate asutuste nimekirjas asendatakse importiva riigi Süüria esimene organisatsioon "Office national de commercialisation (Onaco), 29, rue Ben M'Hidi, Larbi" järgmise organisatsiooniga: "Office national de commercialisation (Onaco) või Entreprise Nationale de Produits Alimentaires (ENAPAL) 29, rue Larbi Ben M'Hidi Alger" . Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. november 1983 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 163, 22.6.1983, lk 56. [3] EÜT L 272, 26.9.1981, lk 25. [4] EÜT L 319, 17.11.1983, lk 25. --------------------------------------------------
Nõukogu määrus (EMÜ) nr 3519/83,

12. detsember 1983,

millega sätestatakse teatavad oliiviõli või oliivijääkõli kõrvalsaaduste rafineerimisel saadud happeliste õlide suhtes kohaldatavad meetmed

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 235,

võttes arvesse komisjoni ettepanekut, [1]

võttes arvesse assamblee arvamust [2]

ning arvestades, et:

määruses (EMÜ) nr 3172/80, [3] viimati muudetud määrusega (EMÜ) nr 2551/83, [4] sätestatakse, et heakskiidetud ettevõtetes pakendatud õli kvaliteedi kontrollimise eesmärgil tuleks ühenduses toodetud oliiviõli või oliivijääkõli rafineerimise kõrvalsaadustele lisada määratletud kogus teatavaid tooteid, mis ei ole valmistatud oliividest;

kõnealust kontrolli ei kohaldata käesoleval ajal oliiviõli ja oliivijääkõli kõrvalsaaduste rafineerimisel saadud happeliste õlide suhtes;

alati on oht, et esterdatud õlisid, millel on oliiviõli omadused ning mis on toodetud rafineerimisel saadud happelistest õlidest, võidakse pettuse teel kasutada oliiviõlidena inimtoiduks ning need võivad seega saada tarbimistoetust; selle ohu vältimiseks tuleks rafineerimisel saadud happelisi õlisid käsitleda samamoodi kui rafineerimise kõrvalsaadusi,

ON VASTU VÕTNUD KÄESOLEVA MÄÄRUSE:

Artikkel 1

Ühise tollitariifistiku alamrubriiki 15.10 C kuuluvaid oliiviõli või oliivijääkõli kõrvalsaaduste rafineerimisel saadud happelisi õlisid võib käsitleda samamoodi kui ühise tollitariifistiku alamrubriiki 15.17 B kuuluvaid oliiviõli või oliivijääkõli rafineerimise kõrvalsaadusi.

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. detsember 1983

Nõukogu nimel

eesistuja

C. Simitis

[1] EÜT C 253, 21.9.1983, lk 4.

[2] Arvamus on esitatud 18. novembril 1983 (Euroopa Ühenduste Teatajas seni avaldamata).

[3] EÜT L 331, 9.12.1980, lk 27.

[4] EÜT L 252, 13.9.1983, lk 8.

--------------------------------------------------
Euroopa Liidu Teataja L 202 , 26/07/1983 Lk 0005 - 0006

Soomekeelne eriväljaanne: Peatükk 2 Köide 3 Lk 0197

Hispaaniakeelne eriväljaanne: Peatükk 02 Köide 10 Lk 0038

Rootsikeelne eriväljaanne: Peatükk 2 Köide 3 Lk 0197

Portugalikeelne eriväljaanne Peatükk 02 Köide 10 Lk 0038



Komisjoni määrus (EMÜ) nr 2053/83, 20. juuli 1983, kaupade klassifitseerimise kohta ühise tollitariifistiku alamrubriiki 32.04 A IV EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta [1], viimati muudetud Kreeka ühinemisaktiga, eriti selle artiklit 3, ning arvestades, et: tuleb vastu võtta sätted, et tagada ühise tollitariifistiku nomenklatuuri ühtne kohaldamine järgmiste tunnustega paprikaekstrakti tariifsel klassifitseerimisel: - välimus: väga viskoosne vedelik, tumepunane, suure värvitugevusega, - lõhn ja maitse: aromaatne, samalaadne paprikaga, mitteteravamaitseline, - tuhk: 0,49 % massist, - eeterlikud õlid: 0,15 ml/100 g, - kapsaitsiin: ei ole tuvastatav, - glükoos: 0,01 % massist, - sahharoos: ei ole tuvastatav, - triglütseriidid: positiivne katse, - kapsantiin: ligi 2,2 g/kg (ligi 60000 EOA-värviühikut (Essential Oil Association)); nõukogu määrusele (EMÜ) nr 950/68 [2], viimati muudetud määrusega (EMÜ) nr 604/83, [3] lisatud ühise tollitariifistiku rubriigis 32.04 osutatakse muu hulgas taimsetele värvainetele (sh värvipuu ekstraktile ja muudele taimsetele värviekstraktidele, v.a indigole); kõnealusel tootel, mis on taimne ekstrakt, on rubriigi 32.04 taimse värvaine tunnused; kõnealuse toote jaoks tuleb rubriigis 32.04 valida alamrubriik 32.04 A IV; käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega, ON VASTU VÕTNUD KÄESOLEVA MÄÄRUSE. Artikkel 1 Järgmiste tunnustega paprikaekstrakt: - välimus: väga viskoosne vedelik, tumepunane, suure värvitugevusega, - lõhn ja maitse: aromaatne, samalaadne paprikaga, mitteteravamaitseline, - tuhk: 0,49 % massist, - eeterlikud õlid: 0,15 ml/100 g, - kapsaitsiin: ei ole tuvastatav, - glükoos: 0,01 % massist, - sahharoos: ei ole tuvastatav, - triglütseriidid: positiivne katse, - kapsantiin: ligi 2,2 g/kg (ligi 60000 EOA-värviühikut (Essential Oil Association), klassifitseeritakse ühise tollitariifistiku alamrubriiki: 32.04 Taimsed (sh värvipuu ekstrakt ja muud taimsed värviekstraktid, v.a indigo) või loomsed värvained: A. Taimsed värvained: IV. Muud. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. juuli 1983 Komisjoni nimel komisjoni liige Karl-Heinz Narjes [1] EÜT L 14, 21.1.1969, lk 1. [2] EÜT L 172, 22.7.1968, lk 1. [3] EÜT L 72, 18.3.1983, lk 3. --------------------------------------------------